section_heading: Načela Ustava
paragraph_text: 3. Ekonomski sistem: ''Društveno vlasništvo nema pravnog titulara, nosilac vlasničkih prava nisu ni političke institucije, ni ekonomski subjekti, ni građani. O raspodjeli dohotka odlučuju radni ljudi ograničeni društveno utvrđenim mjerilima raspodjele na potrošnju i reprodukciju. Društveno vlasništvo i radni ljudi organiziraju se u Osnovne organizacije udruženog rada. Ekonomiju karakteriziraju novčani, kreditni i tržišni sistem a kao osnova regulatornih mehanizama zamišljaju se povezivanje, samoupravno sporazumjevanje, društveno dogovaranje, planiranje rada i razvoja između organizacija udruženog rada, samoupravnih i društveno-političkih organizacija i zajednica. Društvene djelatnosti kao obrazovanje, nauka, kultura, zdravstvo organiziraju se u Samoupravne interesne zajednice koje predstavljaju spoj između organizacija udruženog rada i javnog interesa. Rad u samostalnim djelatnostima u privatnom vlasništvu i rad poljoprivrednika uređuju se na istim principima kao i u organizacijama udruženog rada. Kao opći interes na nivou SFRJ utvrđuje se usklađeni razvoj privrede kroz financiranje razvoja nedovoljno razvijenih republika i pokrajina.''